

**ประกาศองค์การบริหารส่วนตำบลบันนังสาเรง**

เรื่อง การชำระภาษีท้องถิ่นในเขต องค์การบริหารส่วนตำบลบันนังสาเรง

ประจำปี 2561

**.......................................................................**

ภาษีโรงเรือนและที่ดิน โปรดยื่นแบบแสดงรายการชำระภาษีโรงเรือนและที่ดิน ประจำปี 2561

ตั้งแต่ วันที่ 4 มกราคม 2561 สิ้นสุดวันที่ 28 กุมภาพันธ์ 2561

ภาษีป้าย โปรดยื่นแบบแสดงรายการภาษีป้าย ประจำปี 2561

ตั้งแต่วันที่ 4 มกราคม 2561 สิ้นสุดวันที่ 31 มีนาคม 2561

ภาษีบำรุงท้องที่ โปรดชำระภาษีบำรุงท้องที่ ประจำปี 2561

ตั้งแต่วันที่ 4 มกราคม 2561 สิ้นสุดวันที่ 30 เมษายน 2561


เพื่อความสะดวกและรวดเร็วในการชำระภาษี ขอให้เจ้าของทรัพย์สิน และผู้ประกอบการค้าโปรดเตรียมเอกสารมาให้พร้อมเพื่อเข้ารับการสำรวจ ดังกล่าว ข้างต้น

ประกาศ ณ วันที่ 30 ธันวาคม พ.ศ. 2560



(นายตอเละ เจ๊ะมะสาแล)

นายกองค์การบริหารส่วนตำบลบันนังสาเรง



**ประกาศองค์การบริหารส่วนตำบลบันนังสาเรง**

เรื่อง ให้เจ้าของที่ดินซึ่งมีหน้าที่เสียภาษีบำรุงท้องที่ ยื่นชำระภาษีบำรุงท้องที่ประจำปี พ.ศ. 2561

...........................................................


อาศัยอำนาจตามความในมาตรา 34 และ 35 แห่งพระราชบัญญัติภาษีบำรุงท้องที่ พ.ศ. 2508 จึงประกาศให้เจ้าของที่ดิน ที่อยู่ในเขตองค์การบริหารส่วนตำบลบันนังสาเรง ซึ่งมีหน้าที่เสียภาษีบำรุงท้องที่ ที่ยื่นชำระภาษีต่อพนักงานเจ้าหน้าที่ เพื่อชำระภาษีบำรุงท้องที่ ประจำปี พ.ศ. 2561 ณ กองคลัง องค์การบริหารส่วนตำบล  
บันนังสาเรง ตำบลบันนังสาเรง อำเภอเมืองยะลา จังหวัดยะลา ตั้งแต่วันที่ 4 มกราคม 2561 ถึงวันที่ 30 เมษายน พ.ศ.2561

ประกาศ ณ วันที่ 30 เดือนธันวาคม พ.ศ. 2560



(นายตอเละ เจ๊ะมะสาแล)

นายกองค์การบริหารส่วนตำบลบันนังสาเรง



**ประกาศองค์การบริหารส่วนตำบลบันนังสาเรง**

เรื่อง การออกสำรวจทรัพย์สินที่ต้องเสียภาษี ประจำปี 2561

...........................................................

อาศัยอำนาจตามพระราชบัญญัติภาษีโรงเรือนและที่ดิน พ.ศ. 2475 ภาษีป้าย พ.ศ. 2510 ตามพระราชบัญญัติภาษีบำรุงท้องที่ พ.ศ. 2508 และหนังสือกรมการปกครองท้องถิ่น ที่ มท 0808.3/ว 3431 ลงวันที่ 19 ตุลาคม 2552 ข้อ 5 ให้ดำเนินการสำรวจรายการทรัพย์สินที่อยู่ในข่ายที่ต้องเสียภาษี ให้ครบถ้วนก่อนสิ้นปีที่จะดำเนินการจัดเก็บภาษี และแจ้งให้เจ้าของทรัพย์สินยื่นแบบแสดงรายการเพื่อเสียภาษี รวมทั้งแจ้งการประเมินภาษี การชำระภาษี การแจ้งเตือนให้ชำระภาษี การติดตามเร่งรัดภาษี และการบังคับจัดเก็บภาษี โดยดำเนินการให้เป็นไปตามหลักเกณฑ์ ขั้นตอน และระยะเวลาที่กฎหมายกำหนด

องค์การบริหารส่วนตำบลบันนังสาเรง จะทำการออกสำรวจทรัพย์สินที่ต้องเสียภาษีที่ตั้งอยู่ในพื้นที่ตำบลบันนังสาเรง อำเภอเมืองยะลา จังหวัดยะลา เพื่อให้เจ้าของทรัพย์สินที่ต้องเสียภาษีสามารถชำระภาษีได้ทันภายในระยะเวลาที่กำหนด ตั้งแต่วันที่ 1 ตุลาคม 2560 เป็นต้นไป จนกว่าจะแล้วเสร็จ


จึงประกาศให้เจ้าของทรัพย์สินที่ตั้งอยู่ในเขตองค์การบริหารส่วนตำบลบันนังสาเรง ตำบลบันนังสาเรง อำเภอเมืองยะลา จังหวัดยะลา ได้รับทราบและให้ความสะดวกตามสมควรแก่พนักงานเจ้าหน้าที่ในการสำรวจข้อมูลในครั้งนี้

ประกาศ ณ วันที่ 30 เดือนธันวาคม พ.ศ. 2560



(นายตอเละ เจ๊ะมะสาแล)

นายกองค์การบริหารส่วนตำบลบันนังสาเรง



**ประกาศองค์การบริหารส่วนตำบลบันนังสาเรง**

เรื่อง อนุมัติและประกาศใช้แผนการจัดเก็บรายได้ ประจำปี 2561

...........................................................

อาศัยอำนาจตามประกาศ กระทรวงมหาดไทย ลงวันที่ 2 มิถุนายน 2538 เรื่อง ให้องค์การบริหารส่วนตำบลเป็นราชการบริหารส่วนท้องถิ่นที่มีอำนาจจัดเก็บภาษีป้าย และอาศัยอำนาจตามมาตรา 7 ทวิ แห่ง พระราชบัญญัติภาษีโรงเรือนและที่ดิน พ.ศ. 2475 และมาตรา 74 แห่งพระราชบัญญัติสภาตำบล และองค์การบริหารส่วนตำบล พ.ศ. 2538 และที่แก้ไขเพิ่มเติม (ฉบับที่ 5) พ.ศ. 2546 ให้ นายกองค์การบริหารส่วนตำบล มีอำนาจหน้าที่ เช่นเดียวกับ อำนาจและหน้าที่ ของนายกเทศมนตรี ตามกฎหมายว่าด้วยภาษีบำรุงท้องที่ และกฎหมายว่าด้วยภาษีโรงเรือนและที่ดิน

บัดนี้ องค์การบริหารส่วนตำบลบันนังสาเรง ได้จัดทำแผนการจัดเก็บรายได้ ประจำปีภาษี พ.ศ. 2561 เสร็จสิ้นแล้ว จึงขออนุมัติและประกาศใช้แผนการจัดเก็บรายได้ ในการบริหารการจัดเก็บรายได้ในเขตตำบลบันนังสาเรง ต่อไปโดยประกาศให้ประชาชนทราบโดยทั่วกัน ทั้งนี้ตั้งแต่บัดนี้เป็นต้นไป

จึงประกาศประชาสัมพันธ์ให้ประชาชนในพื้นที่ทราบโดยทั่วกัน

ประกาศ ณ วันที่ 30 เดือนธันวาคม พ.ศ. 2560



(นายตอเละ เจ๊ะมะสาแล)

นายกองค์การบริหารส่วนตำบลบันนังสาเรง

**แผนจัดเก็บภาษีบำรุงท้องที่ ประจำปี 2561**

**องค์การบริหารส่วนตำบลบันนังสาเรง อำเภอเมือง จังหวัดยะลา**

|  |  |  |  |  |  |
| --- | --- | --- | --- | --- | --- |
| **หมู่ที่** | **ชื่อหมู่บ้าน** | **วันเดือนปี** | **เวลา** | **สถานที่** | **หมายเหตุ** |
| **1** | **บ้านพงยือไร** | **3 เมษายน 2561** | **09.00 – 12.00** | **มัสยิดกำปงแง** | **อังคาร** |
| **2** | **บ้านบันนังบูโย** | **4 เมษายน 2561** | **09.00 – 12.00** | **มัสยิดอัสสลาม(พงตา)** | **พุธ** |
| **2** | **บ้านบันนังบูโย** | **9 เมษายน 2561** | **09.00 – 12.00** | **มัสยิดอัลอิสลามี(บาโระ)** | **จันทร์** |
| **3** | **บ้านตาราแดะ** | **10 เมษายน 2561** | **09.00 – 12.00** | **มัสยิดตาราแดะ** | **อังคาร** |
| **4** | **บ้านตะโล๊ะสาลี** | **11 เมษายน 2561** | **09.00 – 12.00** | **มัสยิดดารุสสลาม** | **พุธ** |
| **5** | **บ้านกูแบปุโรง** | **17 เมษายน 2561** | **09.00 – 12.00** | **มัสยิดยาแมะกูแบปุโรง** | **อังคาร** |
| **5** | **บ้านกูแบปุโรง** | **18 เมษายน 2561** | **09.00 – 12.00** | **มัสยิดดารุลอามานตะโละซีโป** | **พุธ** |
| **6** | **บ้านกะตูปะ** | **19 เมษายน 2561** | **09.00 – 12.00** | **มัสยิดยาแมะกะตูปะ** | **พฤหัสบดี** |

**หมายเหตุ เริ่มเวลา 09.00 – 12.00 น**

**\*\* โปรดนำใบเสร็จการชำระเงินภาษีของปีที่ผ่านมา พร้อมโฉนดที่ดินมาแสดงเพื่อยื่นแบบชำระภาษี**

**ต่อเจ้าหน้าที่ ตามวันและเวลาดังกล่าวด้วย**

**\*\* กรณีที่ยังไม่ได้ชำระภาษีในปี 2561 ให้นำเอกสารดังนี้**

**1 ใบเสร็จชำระเงินครั้งสุดท้าย**

**2 สำเนาบัตรประชาชน**

**3 สำเนาโฉนดที่ดิน**